ÅPEN ANBUDSKONKURRANSE

**KONKURRANSEGRUNNLAG**

Kjøp av

Profileringsartikler

SAKSNUMMER: 133-BYM-2022

Innholdsfortegnelse

[1 TILBUDSINNBYDELSE 3](#_Toc127186886)

[1.1 Innledning 3](#_Toc127186887)

[1.2 Oppdragsgiver 3](#_Toc127186888)

[1.3 Anskaffelsens formål 3](#_Toc127186889)

[1.3.1 Omfang 3](#_Toc127186890)

[1.4 Tentative fremdriftsplan for anskaffelsesprosessen 4](#_Toc127186891)

[2 KONTRAKT 5](#_Toc127186892)

[2.1 Kontrakttype 5](#_Toc127186893)

[2.2 Kontraktsperiode 5](#_Toc127186894)

[2.3 Kontraktbestemmelser 5](#_Toc127186895)

[3 REGLER FOR GJENNOMFØRING AV KONKURRANSEN 6](#_Toc127186896)

[3.1 Prosedyre 6](#_Toc127186897)

[3.2 Tilbudsbefaring/tilbudskonferanse 6](#_Toc127186898)

[3.3 Innlevering av tilbud og vedståelsesfrist 6](#_Toc127186899)

[3.4 Deltilbud 6](#_Toc127186900)

[3.5 Alternative tilbud og minstekrav 6](#_Toc127186901)

[3.6 Taushetsplikt 6](#_Toc127186902)

[3.7 Offentlighet 7](#_Toc127186903)

[3.8 Personopplysninger 7](#_Toc127186904)

[3.9 Avvik 7](#_Toc127186905)

[3.10 Rettelser, suppleringer eller endring av konkurransegrunnlaget 8](#_Toc127186906)

[3.11 Tilleggsopplysninger 8](#_Toc127186907)

[4 KRAV TIL LEVERANDØRENE 9](#_Toc127186908)

[4.1 Generelt om kvalifikasjonskrav 9](#_Toc127186909)

[4.2 Kvalifikasjonskrav 10](#_Toc127186910)

[4.2.1 Krav knyttet til leverandørens registrering, autorisasjoner mv. 10](#_Toc127186911)

[4.2.2 Krav knyttet til leverandørens økonomiske og finansielle kapasitet 10](#_Toc127186912)

[4.2.3 Krav knyttet til leverandørens tekniske og faglige kvalifikasjoner 10](#_Toc127186913)

[4.3 Andre krav 12](#_Toc127186914)

[4.3.1 Nasjonale avvisningsgrunner 12](#_Toc127186915)

[5 OPPDRAGSGIVERS BEHANDLING AV TILBUDENE 14](#_Toc127186916)

[5.1 Tildelingskriteriene 14](#_Toc127186917)

[5.2 Tilleggsliste produktsortiment 14](#_Toc127186918)

[5.3 Pris 14](#_Toc127186919)

[5.4 Grunnlag for evaluering 15](#_Toc127186920)

[5.4.1 Tildelingskriteriet «Pris» 15](#_Toc127186921)

[5.4.2 Tildelingskriteriet «kvalitet» 15](#_Toc127186922)

[5.5 Vektingsmodell 16](#_Toc127186923)

[5.6 Tildeling av kontrakt, begrunnelse og karensperiode 16](#_Toc127186924)

[6 SJEKKLISTE OG ØNSKET PRESENTASJONSFORM 17](#_Toc127186925)

[7 VEDLEGG 17](#_Toc127186926)

# TILBUDSINNBYDELSE

## Innledning

Bymiljøetaten, avdeling for anskaffelser og entreprise (heretter kalt Oppdragsgiver) inviterer til åpen anbudskonkurranse i forbindelse med inngåelse av rammeavtale for kjøp av profileringsartikler

## Oppdragsgiver

Oslo kommune er en av Norges største arbeidsgivere med ca. 50 000 ansatte og et årsbudsjett på ca. 52 milliarder kroner. Bymiljøetaten har ansvar for Oslo kommunes forpliktelser knyttet til bymiljø, herunder forvaltning og drift av Oslo kommunes skoger og friluftsområder, gater/veier, idrettsanlegg, sentrale parker, byrom og større, sammenhengende friområder, inklusive turveier, øyer i indre Oslofjord og strandsonen.

## Anskaffelsens formål

Bymiljøetaten har ansvar for mange og ulike aktiviteter, kampanjer og prosjekter som er knyttet til blant annet miljøsatsinger slik som Ruskensekretariatet, trafikksikkerhetsforbedring, skolestarttiltak og sykkeltiltak. I markedsføring av etatens og Oslo kommunes satsninger har vi behov for ulike gave- / premie- og profileringsartikler.

Ruskensekretariatet er administrativt plassert i BYM, og ivaretar byomfattende oppgaver og representerer hele Oslo kommune. Rusken har siden 1976 vært Oslo kommunes dugnadsaksjon for en renere og mindre forsøplet by sammen med befolkningen.

### Omfang

Rusken aksjonene bygger på dugnadsånden hos enkeltmennesker, borettslag, barnehager, skoler, organisasjoner og næringslivet. I tillegg til årlige Ruskenaksjoner legges det vekt på synlighet, tilstedeværelse og forebyggende arbeid i byen. Profileringsprodukter med Ruskens karakteristiske logo, er viktig for å markedsføre aksjonene og synliggjøre deltagelse i Ruskens ulike tiltak i byen.

Rusken har siden oppstarten alltid gitt bidragsytere en liten oppmuntringspremie som takk for hjelpen. Det ligger dermed en forventing fra Ruskens samarbeidspartnere om at organisatorene av dugnadene får premier som kan deles ut til deltakerne som har ryddet under dugnadsaksjoner. Frem til i dag er behovet for profileringsartikler knyttet til premier og eller gaver til aksjoner og arrangement slik som f.eks.: Skolerusken, Barnehagerusken og ulike dugnader.

Det er et mål for Bymiljøetaten å sikre trygghet og kvalitet og å sette miljøkrav til profileringsartiklene som leveres. Derfor skal leverandørene følge de riktige godkjenningene, produktene skal ha høy kvalitet og leverandøren skal inngi god dokumentasjon på de tilbudte varene.

Rammeavtalen har en estimert verdi på 10 000 000,- eks. mva

Oppdragsgiver gjør oppmerksom på at estimatet er basert på tidligere forbruk/historisk data/eller tilsvarende. Estimatet er kun retningsgivende og innebærer ingen forpliktelse for Oppdragsgiver.

## 1.4 Tentative fremdriftsplan for anskaffelsesprosessen

|  |  |
| --- | --- |
| **Planlagt uke** | **Aktivitet** |
| Uke 14 | Kunngjøring av konkurranse |
| Uke 19 | Tilbudsfrist |
| Uke 19/20 | Evaluering av kvalifikasjoner og tilbud, samt valg av tilbud |
| Uke 21 | Utsendelse av tildelingsbrev |
| Uke 21/22 | Karensperiode |
| Uke 22 | Kontraktsinngåelse |
| Uke 24 | Oppstart av kontrakt |

# KONTRAKT

## Kontrakttype

Avtaleforholdet vil bli regulert av vedlagte kontraktsformular med tilhørende standard kontraktsvilkår for Oslo kommune.

## Kontraktsperiode

Rammeavtalen gjelder i 2 år fra kontraktsinngåelse. For avtalen gjelder opsjon for oppdragsgiver til å forlenge avtalen for ytterligere inntil 1+1 år på uendrede vilkår.

Oppdragsgiver kan med et varsel på 3 måneder skriftlig si opp avtalen. Oppsigelsesfristen løper fra og med første dag i måneden etter at oppsigelsen fant sted. Oppsigelse med opphør innenfor de første 24 måneder av kontraktsperioden kan imidlertid ikke finne sted.

## Kontraktbestemmelser

Oppdragsgiver ønsker å gjøre leverandørene særlig oppmerksomme på følgende punkter:

* Kontraktformularet:
  + Punkt 9.1 Pris
  + Punkt 9.2 Prisregulering
  + Punkt 14.1: Etisk handel og Bærekraftige materialer

# REGLER FOR GJENNOMFØRING AV KONKURRANSEN

## Prosedyre

Konkurransen gjennomføres i henhold til lov av 17. juni 2016 nr. 73 om offentlige anskaffelser (LOA) og forskrift om offentlige anskaffelser av 12. august 2016 nr. 974 (FOA) del I og III, samt de bestemmelser som følger av dette konkurransegrunnlaget.

Konkurransen gjennomføres som åpen anbudskonkurranse. Ved denne prosedyreformen kan alle interesserte leverandører levere tilbud. Forhandlinger er ikke tillatt.

## Tilbudsbefaring/tilbudskonferanse

Det vil ikke i denne konkurranse bli avhold tilbudskonferanse/tilbudsbefaring

Frist for innlevering av tilbud fremgår av Doffin/TED.

For sent innkomne tilbud vil bli avvist.

## Innlevering av tilbud og vedståelsesfrist

Tilbudet skal leveres via KGV og skal være på norsk. Tilbudet skal være skriftlig og bindende.

Leverandøren er bundet av tilbudet i 3 måneder etter frist for innlevering av tilbud.

Se invitasjonsbrevet i KGV for ytterligere detaljer knyttet til innlevering av tilbud.

## Deltilbud

Det er ikke adgang til å gi tilbud på deler av oppdraget.

## Alternative tilbud og minstekrav

Det er ikke adgang til å gi alternative tilbud.

## Taushetsplikt

Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. forvaltningsloven § 13.

Det forutsettes at leverandør som leverer tilbud i konkurransen ved dette også samtykker i at medlemmer av bydelsutvalget kan gis innsyn i eventuelle avtaler leverandøren inngår med den respektive bydel. Eventuelt innsyn i taushetsbelagte opplysninger vil bli avgitt i lukket møte, der de som gis innsyn har underskrevet taushetserklæring i forhold til forvaltningslovens bestemmelser om taushetsbelagte opplysninger.

## Offentlighet

Leverandørene bes levere en utgave av tilbudet hvor det som leverandøren mener er forretningshemmeligheter er sladdet. Ved begjæring om innsyn, skal Oppdragsgiver uavhengig av dette vurdere hvorvidt opplysningene er av en slik art at Oppdragsgiver plikter å unnta dem fra offentlighet.

Oppdragsgiver henviser til vedlegg 5 for nærmere veiledning om sladding av tilbud.

## Personopplysninger

Dersom personopplysninger, for eksempel navn på tilbudte ressurser, CV-er eller liknende, leveres inn som en del av tilbudet/forespørselen blir oppdragsgiver å anse som behandlingsansvarlig for disse opplysningene etter mottak. Personopplysningene vil kun benyttes i forbindelse med gjennomføring av anskaffelsen og eventuelt i kontraktsoppfølgingen dersom leverandøren tildeles kontrakt.

Som offentlig virksomhet er oppdragsgiver forpliktet til å holde arkiv, jf. arkivloven § 6. Arkivplikten innebærer at opplysninger ikke kan tilintetgjøres uten at det foreligger hjemmel for kassasjon i eller i medhold av arkivloven. GDPR innebærer at arkivlovens regler om bevaring vil gå foran retten til sletting, jf. GDPR art. 17. Det gjøres oppmerksom på at personopplysninger som leveres inn som en del av tilbudet vil arkiveres i samsvar med gjeldende regler.

## Avvik

Det er ikke anledning til å ha vesentlige avvik fra anskaffelsesdokumentene. Tilbud som inneholder slike vesentlige avvik vil bli avvist.

Andre avvik skal være presise og entydige, slik at oppdragsgiver kan vurdere og prise disse uten kontakt med leverandøren. Avvik skal klart fremgå avtilbudsbrevet med henvisning til hvor i tilbudet avvik framkommer (sidetall og punktnummer).

Leverandørens henvisning til standardiserte leveringsvilkår eller lignende vil bli betraktet som avvik fra anskaffelsesdokumentene dersom de avviker fra foreliggende konkurranse- eller kontraktbestemmelser.

## Rettelser, suppleringer eller endring av konkurransegrunnlaget

Innen tilbudsfristens utløp har oppdragsgiver rett til å foreta rettelser, suppleringer eller endringer av konkurransegrunnlaget som ikke er av vesentlig karakter.Eventuelle rettelser, suppleringer eller endringer vil kunngjøres gjennom KGV.

## Tilleggsopplysninger

Dersom leverandøren finner at konkurransegrunnlaget ikke gir tilstrekkelig veiledning, kan det skriftlig bes om tilleggsopplysninger gjennom meldingsfunksjonen i KGV.

Dersom det oppdages feil i konkurransegrunnlaget, bes det om at dette formidles skriftlig gjennom meldingsfunksjonen i KGV.

Det oppfordres om at spørsmål til konkurransegrunnlaget rettes til oppdragsgiver senest 6 dager før utløpet av tilbudsfristen.

# KRAV TIL LEVERANDØRENE

## Generelt om kvalifikasjonskrav

Leverandørens kvalifikasjoner vil bli vurdert ut fra innlevert egenerklæringsskjema (ESPD), og eventuell dokumentasjon. ESPD-skjemaet finnes i KGV-verktøyet.

ESPD skjema skal fylles ut for aktuell konkurranse. Dette er en forutsetning for videre deltakelse i konkurransen. ESPD skjema for aktuell konkurranse finnes i KGV-verktøyet.

ESPD-skjemaet er foreløpig dokumentasjon på følgende:

* at det ikke foreligger grunner for avvisning hos leverandøren, herunder også rent nasjonale avvisningsgrunner, jf. punkt 4.3.1.
* at leverandøren oppfyller kvalifikasjonskravene

Oppdragsgiver kan på ethvert tidspunkt i konkurransen be leverandørene levere alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

Skatteattest

Oppdragsgiver vil kreve at valgte Leverandør leverer skatteattest for merverdiavgift og skatteattest for skatt. Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud. Oppdragsgiver forbeholder seg retten til å avvise Leverandører som ikke har oppfylt sine forpliktelser til å betale skatter og avgifter slik dette fremgår av forskrift om offentlige anskaffelser. Dersom Leverandøren har fått betalingsutsettelse, må dette legges ved som tilleggsinformasjon til skatteattesten.

## Kvalifikasjonskrav

Leverandørens kvalifikasjoner vil bli vurdert ut fra nedenstående fastsatte kvalifikasjonskrav.

### Krav knyttet til leverandørens registrering, autorisasjoner mv.

| **Krav** | **Dokumentasjonskrav** |
| --- | --- |
| Leverandøren skal være et lovlig etablert foretak | Norske selskaper: Firmaattest  Utenlandske selskaper: Godtgjørelse på at selskapet er registrert i bransjeregister eller foretaksregister som foreskrevet i lovgivningen i det land hvor leverandøren er etablert. |

### Krav knyttet til leverandørens økonomiske og finansielle kapasitet

| **Krav** | **Dokumentasjonskrav** |
| --- | --- |
| Leverandøren skal ha økonomisk kapasitet til å kunne oppfylle kontrakten. | Kredittvurdering/rating, ikke eldre enn 6måneder, og som baserer seg på siste kjente regnskapstall. Ratingen skal være utført av offentlig godkjent kredittvurderingsinstitusjon.  Oppdragsgiver forbeholder seg retten til å innhente kredittvurdering på eget initiativ. |

Dersom leverandøren har saklig grunn (f. eks nystartet bedrift) til ikke å fremlegge den dokumentasjonen oppdragsgiver har krevd kan han dokumentere sin økonomiske og finansielle kapasitet med ethvert annet dokument som oppdragsgiver anser egnet.

### Krav knyttet til leverandørens tekniske og faglige kvalifikasjoner

| **Krav** | **Dokumentasjonskrav** |
| --- | --- |
| Leverandøren skal ha tilstrekkelig erfaring fra tilsvarende leveranser.  Med tilsvarende leveranser menes leveranse av profileringsartikler til offentlige eller private virksomheter. | Kort beskrivelse av de viktigste leveranser de siste tre år, herunder opplysninger om kontraktens verdi, navn på oppdragsgiver og en beskrivelse av oppdragets innhold. |
| Det kreves at leverandøren har iverksatt kvalitetssikringstiltak som sikrer at leverandøren er egnet til å oppfylle kontraktsforpliktelsene for sosiale krav (se kontraktens punkt 13. Med dette menes at leverandøren har metoder for styring av leverandørkjeden og sporbarhetssystemer som muliggjør oppfølgning av etterlevelse av   * Grunnleggende menneskerettigheter, blant annet:   + Ingen må utsettes for tortur eller grusom, umenneskelig eller nedverdigende behandling eller straff (FNs Verdenserklæring for menneskerettigheter art. 5)   + Enhver som arbeider har rett til en rettferdig og god betaling som sikrer hans familie og ham selv en menneskeverdig tilværelse, og som om nødvendig blir utfylt ved annen sosial beskyttelse (FNs Verdenserklæring for menneskerettigheter art. 23.3)   + Enhver har rett til hvile og fritid, herunder rimelig begrensning av arbeidstiden og regelmessige ferier med lønn. (FNs Verdenserklæring for menneskerettigheter art. 24) * ILOs kjernekonvensjoner:   + ILO konvensjon nr. 138 og 182 (forbud mot barnearbeid), nr. 29 og 105 (forbud mot tvangsarbeid/ slavearbeid), nr. 100 og 111 (forbud mot diskriminering) og nr. 87 og 98 (organisasjonsfrihet og retten til kollektive forhandlinger). * Folkerettens regler som er knyttet til leveransen i denne kontrakt, herunder relevante FN-vedtak som Norge er forpliktet av. | * En beskrivelse av systemet for styring av leverandørkjeden, som leverandøren vil bruke til å utføre kontrakten. Dette omfatter kvalitetssikringstiltak som muliggjør systematisk oppfølgning av arbeidet med å ivareta grunnleggende menneskerettigheter, ILOs kjernekonvensjoner og folkerettens regler som er knyttet til leveransen i denne kontrakt, herunder relevante FN-vedtak som Norge er forpliktet av nedover i leverandørkjeden/ produksjonsprosessen. * En beskrivelse av sporbarhetssystemene som leverandøren vil bruke til å utføre kontrakten. Beskrivelsen skal angi metoder og/eller systemer som muliggjør sporing av produksjonssteder og opprinnelsesland som er involvert i leverandørkjeden for varene i denne kontrakt. |

Tiltakene som skal beskrives for å dokumentere oppfyllelse av sosiale kvalifikasjonskrav skal som en hovedregel være implementert i tilbyderens virksomhet.

**Ved støtte fra andre virksomheter for oppfyllelse av tekniske og faglige kvalifikasjoner:**

En beskrivelse av **morselskapets** metoder for styring av leverandørkjeden (etiske retningslinjer og rutiner eller lignende) og/eller sporbarhetssystemer kan fremlegges som dokumentasjon dersom det foreligger en forpliktelseserklæring fra morselskapet. Forpliktelseserklæringen skal bekrefte at tilbyderen vil råde over ressurser som er nødvendig for å oppfylle sosiale krav.

En beskrivelse av **produsentens/underleverandørens** metoder for styring av leverandørkjeden (etiske retningslinjer og rutiner eller lignende) og/eller sporbarhetssystemer kan fremlegges som dokumentasjon dersom det foreligger en forpliktelseserklæring fra produsenten/underleverandøren. Forpliktelseserklæringen skal bekrefte at tilbyderen vil råde over ressurser som er nødvendig for å oppfylle sosiale krav.

Den som avgir forpliktelseserklæringen må også fylle ut et eget ESPD-skjema. Dersom leveransen vil omfatte flere varer og ulike underleverandører, og tilbyderen støtter seg på deres ressurser fullt ut, må samtlige levere inn forpliktelseserklæring og ESPD-skjema.

## 4.3 Andre krav

### 4.3.1 Nasjonale avvisningsgrunner

I henhold til ESPD-skjemaet del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat». Det norske anskaffelsesregelverket går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. I denne konkurransen gjelder alle avvisningsgrunnene som følger av FOA § 24-2. Dette inkluderer også de rent nasjonale avvisningsgrunnene.

Følgende avvisningsgrunner er rent nasjonale:

1. Av FOA § 24-2 følger at «oppdragsgiveren skal også avvise en leverandør når han er kjent med at leverandøren er rettskraftig dømt eller har vedtatt et forelegg for følgende straffbare forhold:
2. deltakelse i en kriminell organisasjon
3. korrupsjon
4. bedrageri
5. terrorhandlinger eller straffbare handlinger med forbindelse til terroraktivitet
6. hvitvasking av penger eller finansiering av terrorisme
7. barnearbeid og andre former for menneskehandel.

Kravet til at Oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.

1. Av FOA 24-2(3) bokstav i følger at «Oppdragiveren kan avvise en leverandør […] når oppdragsgiveren kan dokumentere at leverandøren for øvrig har begått alvorlige feil som medfører tvil om hans yrkesmessige integritet.»

Avvisningsgrunnen i ESPD skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

# OPPDRAGSGIVERS BEHANDLING AV TILBUDENE

## Tildelingskriteriene

Tildelingen skjer på basis av hvilket tilbud som har det beste forholdet mellom pris og kvalitet basert på følgende kriterier:

|  |  |  |  |
| --- | --- | --- | --- |
| **Type**  **kriterium** | **Kriterium** | **Vekt** | **Dokumentasjonskrav** |
| Pris | Samlet evalueringspris | 40% | Ferdig utfylt prisskjema i excel |
| Etisk handel, herunder rettferdig handel og bærekraftige materialer | Rettferdig handel (Fairtrade, Fair For life eller tilsvarende)  Bærekraftige materialer  (Tencel® eller tilsvarende, resirkulert polyester, FSC eller PEFC sertifisert trevirke eller tilsvarende, GOTS eller tilsvarende) | 50% | Ferdig utfylt prisskjema i excel   * Økologisk Fairtrade – FLO ID * Fairtrade – FLO ID * Dokumentasjon på FSC®/PEFC sertifiserte produkter eller tilsvarende. * Tencel® - Dokumentasjon på produktlisens via Lenzing e-branding system * GOTS- dokumentasjon på transaction certificate(TC) |
| Kvalitet, herunder andre funksjoner |  | 10% | Ferdig utfylt prisskjema i excel |

## Tilleggsliste produktsortiment

Tilbyder skal i tillegg til utfylt prisskjema legge ved en tilleggsliste med priser på produkter utover de etterspurte produktene leverandør anser som relevante for Oppdragsgiver å kunne kjøpe. Det bemerkes at disse produktene ikke vil inngå i prisevalueringen.

## Pris

Jf. Prisskjema under fane for informasjon: Alle priser skal være inkludert trykk av grafiske elementer, logo samt angitte farger. Se vedlegg 1 prisskjema for utfyllende informasjon.

Det skal inngis en pris per varelinje. Det er ikke anledning til eksempelvis å inngi en pris på konvensjonell bomull for en vare og en annen pris for rettferdig handel.

Manglende utfylt pris kan medføre avvisning.

## Grunnlag for evaluering

### Tildelingskriteriet «Pris»

For poengsetting av pris vil en lineær poengmodell bli lagt til grunn. Lavest samlet evalueringssum gis 10 poeng, pris som er 50 % høyere gis 5 poeng og pris som er 100 % høyere eller mer gis 0 poeng.

I evalueringen av pris vil evalueringspoeng multipliseres med angitt vekt, og deretter summeres til en samlet evalueringssum.

Taktisk prising av produkter og ytelser er ikke tillatt i konkurransen, og kan medføre avvisning. Taktisk prising defineres som tilfeller hvor Leverandører bevisst utnytter feil og svakheter i konkurranse- og kontraktgrunnlaget for å oppnå større fortjeneste, herunder uforholdsmessige høye priser for produkter og ytelser som ikke direkte har vært gjenstand for tildeling av kontrakt.

### Tildelingskriteriene “Etisk handel og Bærekraftige materialer”, og “Kvalitet, herunder andre funksjoner».

Vedlegg 1 Prisskjema inneholder produktspesifikasjoner på alle varelinjer. Noen spesifikasjoner er minimumskrav, noen er evalueringskrav.

Evalueringskravene vil vektlegges i evalueringen av tildelingskriteriene:

* Etisk handel og Bærekraftige materialer
* Kvalitet, herunder andre funksjoner

Summen av kvalitetspoeng per vare vil danne grunnlaget for poengsummen på tildelingskriteriene. Kvalitetspoeng per produkt vil være summen av poeng for oppfyllelse av evalueringskrav.

Etisk handel og Bærekraftige materialer

Bymiljøetaten jobber aktivt for å ivareta grunnleggende menneskerettigheter og arbeidstakerrettigheter i leverandørkjeden av varer samt redusere negativ miljøpåvirkning av varer som produseres til bruk i kommunen. For å bedre sporbarhet, trygge arbeidsforhold, redusere vannforbruk, bruk av syntetiske plantevernmidler, unngåelse av ulovlig hogst, beskyttelse av dyr og planteliv ønsker Oppdragsgiver å benytte rettferdig-handel sertifiserte produkter og bærekraftige materialer.

Generelt:

Utfylt Vedlegg 1 prisskjema med utfyllende beskrivelse for hver varelinje. Det er viktig for Oppdragsgiver å få god og utfyllende informasjon om de tilbudte produktene med henvisning til produktblad.

## Vektingsmodell

Ved evaluering av tilbudene vil det innenfor hvert tildelingskriterium bli gitt en poengscore på 0-10.

Beste tilbud innenfor hvert kriterium vil få 10, mens det blir gitt en poengscore som gjenspeiler relevante forskjeller mellom beste tilbud og øvrige tilbud.

Poengscoren multipliseres med den angitte vekten for kriteriet og summeres. Tilbudet med høyeste vektede poengsum, vil bli tildelt kontrakt.

## Tildeling av kontrakt, begrunnelse og karensperiode

Leverandører som har deltatt i konkurransen vil få en skriftlig tilbakemelding om hvem oppdragsgiver vil inngå kontrakt med og begrunnelse for valget, samt opplyst lengden på karensperioden før kontraktsinngåelse.

# SJEKKLISTE OG ØNSKET PRESENTASJONSFORM

Komplett tilbud skal bestå av følgende:

| **Dokumentasjon** | **Jf. pkt.** | **Ønsket filnavn** |
| --- | --- | --- |
| Signert tilbudsbrev.  Forbehold skal klart fremgå avtilbudsbrevet med henvisning til hvor i tilbudet forbeholdet framkommer (sidetall og punktnummer) |  | 01.Tilbudsbrev |
| Utfylt ESPD-skjema i KGV (husk eget ESPD-skjema for eventuelle foretak som tilbyder støtter seg på for kvalifisering) | Pkt. 4.1 |  |
| Eventuell forpliktelseserklæring fra foretak som tilbyder støtter seg på for kvalifisering (vedlegg 2) | Pkt. 4.1 |  |
| Leverandørens besvarelse av kravspesifikasjon |  | 02.Kravspesifikasjon |
| Leverandørens besvarelse pris- og produktskjema |  | 03.Prisskjema |
| Tilleggsliste produktsortiment | 5.2 | 04.Tilleggsliste produktsortiment |
| Sladdet utgave av tilbudet i tråd med vedlegg 6 Veiledning for sladding av tilbud punkt 5:  • En sladdet versjon med gul farge der sladdet tekst, bilder mv. fremgår og kan redigeres  • En sladdet versjon med svart farge der sladdet tekst, bilder mv. ikke fremgår og ikke kan redigeres |  |  |

Manglende innlevering av dokumentasjon kan medføre avvisning.

\* \* \* \* \*

**Konkurransegrunnlaget er godkjent elektronisk**

# VEDLEGG

Alle vedlegg fremgår i KGV